Маңғыстауда 14 мектеп пайдалануға берілді
2025 жылы Маңғыстау облысында 14 мыңға жуық оқушыға қамтитын                          14 мектеп пайдалануға берілді. Оның ішінде Мемлекет басшысы Қасым-Жомарт Тоқаевтың тапсырмасына сәйкес «Келешек мектептері» ұлттық жобасы аясында 12 600 орындық 13 мектеп (Ақтау қаласында – 6, Жаңаөзен қаласында – 1, Мұнайлы ауданында – 3, Бейнеу ауданында – 2, Маңғыстау ауданында – 1) ашылды, сондай-ақ 1200 орындық 1 мектеп жер қойнауын пайдаланушылардың демеушілік қаражаты есебінен қолданысқа берілді. 2024 жылмен салыстырғанда үш ауысымда оқитын мектептердің саны 7 бірлікке қысқарып, 10 мектептен 3 мектепке дейін азайды. 
Жаңа келешек мектептер – бұл жай ғана жаңа ғимарат емес, балаға бағытталған заманауи оқу кеңістігі. Олар кең, жарық, қауіпсіз әрі қолжетімді болумен қатар, заманауи технологиялармен толық жабдықталған. Сыныптар интерактивті тақталармен, компьютерлермен, жоғары жылдамдықты интернетпен қамтамасыз етілген. Мұғалімдер мен оқушылар үшін коворкинг-аймақтар, демалыс бөлмелері, әдістемелік кабинеттер қарастырылған.
Келешек мектептерінде жаратылыстану-математикалық бағыттағы пәндерге баса назар аударылған. Физика, химия, биология пәндеріне арналған зертханалар заманауи құрал-жабдықтармен толық қамтамасыз етіліп, оқушылардың тәжірибелік білім алуына жағдай жасалған. Сонымен қатар STEM бағытындағы арнайы сыныптар, робототехника және IT кабинеттері ашылып, оқушылардың цифрлық және технологиялық дағдыларын дамытуға мүмкіндік берілген.
Мектептер инклюзивті білім беру қағидаттарына толық сәйкес жобалануда. Мұнда мүмкіндігі шектеулі балалар үшін пандустар, лифтілер, арнайы санитарлық тораптар орнатылған, сондай-ақ психолог пен арнайы педагогтарға арналған кабинеттер қарастырылған. Бұл әрбір балаға тең мүмкіндік пен сапалы білім алуға жағдай жасауға бағытталған маңызды қадам болып табылады.
Алдағы уақытта бұл бағыттағы жұмыстар жалғасып, өңірдегі әрбір бала заман талабына сай жабдықталған, қауіпсіз әрі сапалы білім ордаларында оқуға мүмкіндік алатыны сөзсіз.
· Бүгінде мемлекетіміздің басты басымдықтарының бірі – сапалы білім 
беру жүйесін қалыптастыру. Осы орайда, «Келешек мектептері» ұлттық жобасы аясында бой көтерген жаңа білім ордасы – біздің мектебіміз, осы бастаманың жарқын көрінісі деп білеміз.
Жаңа мектеп – тек ғимарат емес, бұл – жаңаша ойлау, жаңаша оқыту, заманауи мүмкіндіктермен жабдықталған зияткерлік кеңістік. Мұнда оқушыларымыз тек білім алып қана қоймай, тұлғалық дамуға, шығармашылықпен айналысуға, цифрлық сауаттылықтарын арттыруға барлық жағдай жасалған.
Мектеп ұжымы – тәжірибелі, жаңашыл ұстаздардан құралған. Біз білім мен тәрбиені тең ұстауды басты міндет санаймыз. Баланың жан-жақты дамуы, қауіпсіз ортада еркін ойлап, өз болашағын қалыптастыруы – біздің күнделікті жұмысымыздың негізі.
Осы мүмкіндікті пайдалана отырып, барлық ата-аналарды, қоғам мүшелерін мектеппен тығыз байланыста болуға, білім беру ісіне қолдау білдіруге шақырамын – деді Ақтау қаласы №35 мектеп директоры Любовь Нам».
Сонымен қатар өңірде «Ауыл – Ел бесігі» бағдарламасы бойынша 588 орындық екі мектепке қосымша жапсарма салу жұмыстары жүргізіліп, Жаңаөзен қаласы мен Түпқараған ауданында аталған нысандар пайдалануға берілді. 
Маңғыстау облысының баспасөз қызметі



